**Teremtő Térrendezés – Gyakran ismételt kérdések**

**Mi az a Teremtő Térrendezés?**

Egy olyan térrendezési módszer, amelynek **a középpontjában az ember** áll:

* aki képes **a saját teremtő otthonát** megvalósítani, amelyben **ő a saját teremtő erejét megélve tud élni,**
* aki egy olyan **egyedi otthont** tud megalkotni, ami támogatja **a személyiségfejlődését, személyiségének kiteljesedését.**

**Mindezt hogyan?**

* a teremtő térrendezés az **önismeret és az önkifejezés** eszköze,
* hiszen **a térben lévő szimbólumok a tudattalanunk kivetülései**, így amikor ráhangolódunk a tér üzeneteire, akkor lelkünk mélyével teremtük kapcsolatot. C.G. Jung szerint az emberi élet célja **a lényünk forrásával**, **kreatív magjával,** azaz a lemélyebb önmagunkkal való kapcsolat kiépítése, a hozzá való eljutás. A saját isteni énjével való kapcsolatban az ember ráébred a **saját erejére és a lehetőségeire**. Ebben hihetetlen mennyiségű **teremtőenergia** rejlik, ami a kapcsolat működtetésével folyamatosan áramlik,
* a tér tehát az **önmegfigyelés és a fejlődés** eszköze, hiszen nemcsak megfejteni tudjuk az üzeneteit, hanem tudatosan alakítani is
* a teremtő térrendezésben az otthonunk olyan tér, amelyben **folyamatos az áramlás,** Élő tér, amelyben van **elevenség, harmónia, megújulás, változás**.
* Tehát mi magunk is egy **folyamatosan megújuló életérzésben** létezünk.

**Miben ad újat a Teremtő Térrendezés módszere számodra, akkor is, ha már tanultál térrendezést?**

* **érzékenyítő gyakorlati feladatokat** tartalmaz, amelyek segítik azt, hogy nyitott legyél és a jelenben teljes figyelmeddel képes legyél a térre hangolódni,
* **relaxációkkal** segít abban, hogy érzékennyé váljál a saját belső hangodra, fejleszti az intuicíót, a jobbagyféltekés ill. a kétagyféltekés látásmódot,
* **alkotófeladatokkal** fejleszti a kreativitást, az alkotóerők felébresztését, motivációt, inspirációt ad,
* a **színek, formák, szimbólumok, elemek** tekintetében egy bárhol a világon használható, átfogó képet ad a térrendezéshez kapcsolódóan, amelyek segítik a tér üzeneteinek a megfejtését,
* a Teremtő Térrendezésben megidézünk **archetípusokat,** amelyek C.G.Jung szerint az emberiség kollektív tudattalanjához köthetők. Ezek az ősképek olyan érzelmekkel teli lelki struktúrák, amelyeknek **gyógyító** hatásuk van. pl.: Nagy Anya archetípus, Apa archetípus stb.

**Kezdőként is érdemes megvásárolnom az E-book-ot, ha még egyáltalán nem tanultam térrendezést?** Igen, mert az anyagot úgy építettem föl, hogy az alapoktól építkezünk. Minden fejezet elején alapismeretekkel kezdek, majd ezután téglánként haladunk tovább a mélyebb megértés, megérzés felé.

**Meddig tart a Teremtő Térrendezés Szellemi Alkotóműhely?**

Ez egy havi díjas műhely, amelyben addig veszel részt, amíg igényed van rá. Minden hónap elején dönthetsz arról, hogy meddig szeretnéd folytatni. A december 31-ig jelentkezőknek az első hónap ingyenes, azután havi 5000ft a díja.

**Hogy kell elképzelni a Teremtő Térrendezés Szellemi Alkotóműhely működését?**

* ez egy **virtuális műhely** lesz, ahol ugyanazt az érzést tapasztalhatja meg majd minden tag, amit egy valódi műhelyben (kivéve a festékek illatát… 😊) Nekem itthon is van egy festőműhelyem ill. Budapesten is van egy alkotótér, ahol alkotóköröket szoktam tartani. Megtapasztaltam, hogy a műhelyeknek különleges hangulata van, hiszen itt mindig történik valami izgalmas, új dolog, ami a közös együttlét erejéből is adódik. A műhely az a hely, ahol **kitesszük az alkotásba a lelkünk egy darabját** és kifejezzük ill. **megbeszélhetjük belső érzéseinket is alkotótársainkkal**,
* a **közös műhelymunka** előnye, hogy egymást **inspiráljuk, segítjük és egymás kérdéseiből is tanulunk, együtt fejlődünk**,
* a Teremtő Térrendezés Szellemi Alkotóműhely egy **üde színfoltja** lehet a szürke hétköznapoknak, ahová bármikor benézhetsz, ha a térrendezéssel szeretnél foglalkozni, alkotni, tanulni támad kedved (kihasználva az online tanulás előnyeit),
* Térrendezéshez **kapcsolódó tartalmak tárháza** lesz ez, ahol találkozhatsz esettanulmányokkal, lakásfotókkal, videókkal, versekkel, mesékkel, idézetekkel, zenékkel, könyvekkel, filmekkel, amelyek alapot adnak a **közös gyakorlati munkához.**
* Ez a virtuális tér egy közösségi szellemi és alkotóműhely lesz, ahol **folyamatos motivációt** kaphatsz a teremtő térrendezéshez.

**Kinek ajánlom az E-book-ot és a Szellemi Alkotóműhelyben való részvételt?**

* mindenkinek, aki szeretné a térrendezés művészetét magas szinten működtetni,
* mindenkinek, aki tanult már térrendezési módszereket, de érezte, hogy valami hiányzik,
* mindenkinek, aki egyéniségét tükröző egyedi teremtő otthont szeretne,
* mindenkinek, aki egy olyan módszert keres, ami támogatja mélyebb önismeretét, s ezzel a személyiségfejlődését.

**Honnan tölthető le a tananyag? Hogyan kapom meg az anyagot, részletekben vagy az egészet egyszerre?**

A tananyag letöltéséhez kapni fogsz egy linket, amiről egy héten belül le tudod tölteni a teljes tananyagot. Ezután egyéni tempóban tudsz haladni az anyag feldolgozásában.

**Ad valamilyen végzettséget a tanfolyam elvégzése?**

Nem ad semmilyen végzetséget, gyakorlatban alkalmazható tudást viszont igen.

**A TT Szellemi és Alkotóműhely feltétele -e a tanfolyam elvégzésének? Mi van azokkal, akiknek nincsenek jelen a facebook-on?**

Nem feltétele, de nagyon ajánlott, mivel a tananyaghoz kapcsolódóan ott lesz lehetőségünk gyakorolni. Ettől lesz ez olyan, mint egy élő tanfolyam, ahol közösen megbeszélhetjük a felmerülő kérdéseket. Esettanulmányokkal és érzékenyítő feladatokkal élővé tehetjük a tudást. 2020. december 31-ig történő jelentkezés esetén az első hónap ingyenes, ezután mindenki eldöntheti, hogy van -e igénye a további közös tanulásra a TT Szellemi Alkotóműhelyben.

Jelenleg a facebook zárt tanulócsoportja adja a legjobb lehetőséget a közös gyakorlásra, ezért választottam ezt a platformot. Itt lehetőségünk van képeket feltölteni és azokat témánként külön mappákba menteni. Továbbá videókat, hanganyagokat is tudunk egymásnak továbbítani. Ami még hatalmas előnye, hogy esettanulmányokat úgy tudunk megbeszélni, hogy mindenki tud a kép alá írni, így tulajdonképpen közösen beszélgethetünk a témáról. Mindenki akkor kapcsolódik be, amikor ideje van. Aki nincsen jelen a facebookon, érdemes feljelentkezni és akár csak erre a célra használni. Tehát emiatt nem kell a facebook-on semmilyen szinten részt venni, lehet úgy használni, hogy csak kizárólag ebben a csoportban aktívnak lenni. (Akár álnéven is, ha nem szeretnénk, hogy mások megtaláljanak). Akinek problémája van a regisztrációval, jelezze felém és szívesen segítek. A közös csoportba küldök egy meghívót és ezzel lehet belépni kizárólag csak a TT E-book vásárlóinak.

**A Teremtő Térrendezés anyaga főleg a Magyar Térrendezésre épül, vagy a többi térrendezésekkel közös anyag lesz benne?**

A Teremtő Térrendezés E-book tartalmazza azoknak a témáknak a lényegét, amelyeket eddig is átadtam a Magyar Térrendezés alaptanfolyamokon. Minden fejezet elején külön írok a magyar térrendezésről, majd ezután következik a Teremtő Térrendezés rész, és végül a gyakorló feladatok, feldolgozást segítő kérdések.

**Mi szerepel a számlán, amit az E-book vásárlásáról ill. a Szellemi és Alkotóműhely havidíjáról kiállítok?**

M.n.s. egyéb személyi szolgáltatás kerül a számlára.

**Gabi, írtad a tájékoztatóban, hogy a Teremtő Térrendezés egy új írány a térrendezésben. Az önismeret melyik irányára gondolsz? Úgy, mint saját stílus megtalálása, tehát egyfajta stílus kalauz, vagy miképp?**

A Teremtő Térrendezés nem stíluskalauz és távol áll tőle az esztétikai megközelítés. A Teremtő Térrendezésben a Jungi analitikus pszichológia szemléletét követjük, aminek a lényege, hogy az önismeretünket mélyítve eljussunk lényünk középpontjához. C.G. Jung szerint az emberi élet célja az individuáció, azaz a személyiség kibontakozása. A belső lelki terünk felfedezése a legfontosabb ahhoz, hogy teremtő térrendezéssel létre tudjuk hozni a saját, minket tükröző és tápláló külső terünket a fizikai valóságban. Ehhez egy folyamatos áramlás szükséges a külvilág és a belső világunk között, amelyben állandóan jelen van a mozgás és a változás. Hiszen ahhoz, hogy a saját terünket meg tudjuk alkotni, ismernünk kell saját magunkat. A tér ugyanis a lelkünk megjelenési formája a fizikai világban. Hiszen minden, ami körülvesz bennünket, az minket tükröz. A mi feladatunk az, hogy az önismeretünket fejlesztve megteremtsük a saját terünket. Továbbá felismerjük a tér üzeneteit, hiszen a tér szimbolikus formában megjeleníti a tudattalan tartalmainkat is. Jung szerint az egészség a tudattalan állapot és a tudatosság egyensúlyának elérésével valósulhat meg.

Éppen ezért a Teremtő Térrendezésben fontos szerepet kapnak a jobbagyféltekés érzékenyítő gyakorlatok is. A cél: a teremtő állapot felidézése a térrendezésben, azaz saját belső terünkben a boldogság, az öröm, az önfeledtség, a könnyedség, a fantázia, a kreativitás, az inspiráció, a motiváció, az önátadás, az áramlás megélése.

**Miért érdemes most jelentkezni?**

2020. december 31-ig kedvezményes áron lehet a tiéd a Teremtő Térrendezés E-book és most egy hónap ingyenes részvételi lehetőséget biztosítok a TT Szellemi és Alkotóműhelybe is. Magyar Térrendezés tanfolyamot végzetteknek ez 9000ft E-book kedvezményt és egy 5000forint értékű havi részvételi lehetőséget jelent a Szellemi és Alkotóműhelybe. Mindenki másnak 4000 forint kedvezményt és szintén 5000ft értékű részvételi lehetőséget jelent a Szellemi és Alkotóműhelybe. Érdemes meggondolni, akkor is, ha most nincs időd és később szeretnél ezzel foglalkozni. Mivel a Teremtő Térrendezés E-book-ot le tudod tölteni a gépedre és bármikor egyéni ütemben tudsz vele haladni. A Szellemi és Alkotóműhelyhez később is lehet csatlakozni.

**Fog -e a későbbiekben indulni Magyar Térrendezés tanfolyam személyes részvétellel?**

A válaszom egyértelműen nem. Sajnos a jelenlegi törvényi szabályozások megnehezítették a tanfolyamok tartását. Én a későbbiekben önismereti alkotóköröket és műhelymunkákat fogok tartani, tehát a térrendezést csak online formában lehet nálam megtanulni.

Kaptam még néhány kérdést ill. érdeklődést, amelyek azt súgták nekem, hogy vannak, **akik nehezen tudnak dönteni, hogy belevágjanak -e a Teremtő Térrendezésbe.** Ilyenkor sok esetben a bal és a jobbagyfélteke harcol egymással, hiszen a jobbagyfélteke érzi és jelzi számunkra, hogy mire van szükségünk, a bal pedig racionális érvekkel megpróbál visszatartani. Életem során számtalan ilyen döntéshelyzetben voltam, amikor mérlegelnem kellett, hogy család és munka mellé belefér -e a tanulás. Utólag mindig rá kellett jönnöm, hogy mindenképpen hasznos volt, hogy belevágtam egy-egy tanfolyamba, OKJ-s képzésekbe, és ami a legnehezebb volt a művészetterapeuta főiskolai képzésre. Utóbbinál „vért izzadtam”, (mert nagyon nehéz volt megoldanom mindent a nap 24 órájában), de olyan szemléletmódváltást, önfejlődést hozott számomra, hogy a ráfordított idő, pénz és energia sokszorosan megérte és áldássá vált. Nyugdíjas grafológus barátnőm mondta egyszer, hogy onnan tudod, hogy jó döntést hoztál, hogy utána boldogan megkönnyebbülsz, mert érzed, hogy számodra tápláló módon döntöttél.

Amennyiben bármilyen további kérdésed adódik, kérlek írj, szívesen válaszolok!

Németné Wéber Gabriella - nwgabi@gmail.com